વિનુ માંકડની કારકિર્દી 1935માં શરૂ થઈ પરંતુ ત્યારબાદ વિશ્વ યુદ્ધને કારણે ઘણા સમય સુધી ટેસ્ટ ક્રિકેટનું આયોજન થયું ન હતું એટલે તેમને છેક 1946માં પહેલી વાર ટેસ્ટ રમવાની તક મળી. આમ 1917ની 12મી એપ્રિલે જન્મેલા વિનુભાઈ 29 વર્ષની વયે તો તેમની પહેલી ટેસ્ટ રમ્યા હતા. એ અગાઉ તેમણે નવાનગર (હાલનું જામનગર) અને વેસ્ટર્ન ઇન્ડિયા (જામનગરને બાદ કરતાં બાકીના સૌરાષ્ટ્રનો પ્રાંત) માટે રણજી ટ્રોફી રમ્યા. ત્યારબાદ તેઓ ગુજરાત માટે પણ રમ્યા હતા.